Slot Machine ล้ำโชว์ออนไลน์ พาแฟนๆ ไปดูคอนเสิร์ตบนดวงจันทร์
แค่เปิดซีรีส์แรกก็ว้าว สำหรับ SoundBox Online กับวงร็อกชั้นนำของประเทศไทย Slot Machine (สล็อต แมชชีน) ที่เนรมิตโชว์ Virtual Live ได้อย่างยิ่งใหญ่อลังการ ด้วยภาพกราฟิกสุดล้ำ ตื่นตา และการแสดงมันส์เดือดทะลุจอ ใน Slot Machine 10 ปี จันทร์เจ้า Virtual Live From The Moon (เวอร์ชวล ไลฟ์ ฟรอม เดอะ มูน) จัดโดย บีอีซี เทโร เอ็นเตอร์เทนเม้นท์ พีเอ็ม เซ็นเตอร์ และ จู๊กซ์ (JOOX)เปิดคอนเสิร์ตอย่างอลังการบนดวงจันทร์ ด้วยเพลงในตำนานที่ได้ฤกษ์ครบรอบ 10 ปี อย่าง จันทร์เจ้า ทำเอาแฟนเพลงร้องตามไปด้วยกันแม้จะดูผ่านหน้าจอ จัดเต็มกราฟิกล้ำๆกันตั้งแต่เปิดตัว สมกับที่ทางวง Slot Machine บอกไว้ว่าจะพาแฟนเพลงไปดูคอนเสิร์ตบนดวงจันทร์จริงๆ จากนั้นวอร์มอัปความมันส์กันต่อด้วย สวนดอกไม้ และ พระอาทิตย์ทรงกลด ตามด้วยเซตลิสต์ที่แฟนเพลงคิดถึงจากอัลบั้ม Cell อย่างเพลง ราตรีไร้นาม และ พลูโตที่รัก ก่อนที่ Slot Machine จะปล่อยของ ไม่ยั้งขนเพลงจากอัลบั้มใหม่มาเล่นให้ฟังกัน รวมถึงเพลงที่ยังไม่เคยปล่อยให้ฟังที่ไหน อย่าง 4th Kind และ Siren Song ก่อนจะปิดเซสชันด้วยซิงเกิล แรกจากอัลบั้มใหม่ Know Your Enemy ที่ส่งพลังความมันส์และความเดือดให้แฟนเพลงได้โยกหัวตาม จากนั้นถึงช่วง 3 หนุ่มวิดีโอคอลหาแฟนเพลงผู้โชคดี และพูดคุยกันสดๆ ปิดท้ายโชว์ Slot Machine ยังคงจัดเต็มเพลงฮิตให้ฟังเต็มอิ่มไม่ว่าจะเป็น รอ คำสุดท้าย บางสิ่ง ฤดู เคลิ้ม และ ผ่าน อย่างสุดประทับใจ.
แค่เปิดซีรีส์แรกก็ว้าว สำหรับ SoundBox Online กับวงร็อกชั้นนำของประเทศไทย Slot Machine ที่เนรมิตโชว์ Virtual Live ได้อย่างยิ่งใหญ่อลังการ ด้วยภาพกราฟิกสุดล้ำ ตื่นตา 
Slot Machine,10 ปี จันทร์เจ้า,SoundBox Online,เพลงในตำนาน,จันทร์เจ้า,ข่าววันนี้,คอนเสิร์ต